Energiasuunnittelija -pilottikoulutusTällä hetkellä valittu\nRakennuksen energiantuotannon, -käytön ja -tehokkuuden muodostaman kokonaisuuden hahmottaminen edellyttää moniosaamista.\nUutta koulutusta rakentamassa\nJotta rakennukset olisivat yhä vähäpäästöisempiä ja energiaa säästävämpiä,\non osattava huomioida eri energiantuotannon ja energiatehokkuuden vaihtoehdot niin teknisesti, taloudellisesti kuin kestävästikin. Tarvitaan moniosaajia, jotka pystyvät suunnittelemaan kokonaisuutena erilaisia energiantuotannon ja energiatehokkuuden hybridiratkaisuja.\nHämeen ammattikorkeakoulun (HAMK) Monitaitoinen rakennuksen energiasuunnittelija -hankkeessa kehitetään teknisen ammattiosaamisen kohentamiseen liittyvää täydennyskoulutusta rakennus-, talo- ja kiinteistötekniikan osaajille. Energiasuunnittelija-koulutus koostuu kuudesta moduulista, joissa luodaan perusteet pienen rakennuksen energiasuunnittelusta. Huhti-kesäkuussa 2017 järjestetään Hämeenlinnassa ja Valkeakoskella kuusipäiväinen 3 opintopisteen laajuinen pilotointikoulutus, jossa käydään läpi perusasioita kustakin moduulista. Varsinainen koulutus tulee olemaan laajuudeltaan kaikkiaan 30 opintopistettä.\nKoulutus suunnataan henkilöille, jotka työtehtävissään tarvitsevat tai tulevat tarvitsemaan tietämystä pienten rakennusten energiatehokkuudesta, uusiutuvasta energiantuotannosta ja sen hyödyntämisestä. Koulutus on suunnattu talo-, kiinteistö-, rakennus-, LVI- ja sähkötekniikan alalla toimiville tai siitä kiinnostuneille henkilöille.\nKoulutuksen kautta pyritään lisäämään osallistujien hahmotuskykyä siitä, miten ja mistä elementeistä rakennuksen energiahuolto suunnitellaan ja miten eri tekijät vaikuttavat toisiinsa. Koulutuksen kautta pyritään lisäämään osallistujien hahmotuskykyä siitä, miten ja mistä elementeistä rakennuksen energiahuolto suunnitellaan ja miten eri tekijät vaikuttavat toisiinsa.\n1. Tulevaisuuden energialiiketoiminta 5.4.2017\n2. Energiantuotantomuodot 19.4.2017\n3. Rakennusfysiikka, rakenne- ja LVI-tekniikka 3.5.2017\n4. Sähköasennukset ja älykkäät ohjaukset 17.5.2017\n5. Pientalon energiahanke 31.5.2017\n6. Energiasuunnittelu pientalossa ja tuotantotilassa 7.6.2017\nLähitunneilla perehdytään kouluttajan johdolla aiheisiin. Jokaiseen lähipäivään liittyy myös opiskelua verkossa. Verkossa opiskellaan teoreettisempia aiheita ja tehdään harjoitustehtäviä. Yksi moduulipäivä on pituudeltaan noin 10 tuntia (sisältää n. 5 h lähiopetusta ja n. 5 h itsenäistä verkko-opiskelua).\nKeskiviikot 5.4., 19.4., 3.5., 17.5., 31.5. ja 7.6.2017 klo 12-17\nHAMK, Visamäentie 35, Hämeenlinna ja HAMK, Lotilantie 16, Valkeakoski (17.5.2017)\nKimmo Hilden, Markku Raimovaara ja Timo Väisänen / HAMK sekä luennoitsijat yrityksistä ja organisaatiosta.\nKoulutukseen sisältyy sähköiset luento- ja verkkomateriaalit, osallistumistodistus ja iltapäiväkahvitarjoilu. Osallistuessasi kaikkiin kuuteen koulutuspäivään osallistumistodistukseen tulee merkintä koulutuksen laajuudesta, joka on 3 opintopistettä.\nIlmoittautuminen koulutuspäivään viikkoa ennen ko. päivään: http://bit.ly/2jE9Mql\nVoit ilmoittautua haluamiisi koulutuspäiviin; yhteen tai useampaan.


Tahia Kehonhuolto - Uusi sivusto\nTahia Itämainen tanssi\nOlen koulutettu hieroja ja itämaisen tanssin opettaja. Minulla on lisäopintoina vuosia kestäneet jäsenkorjausopinnot. Jäsenkorjaus on suomalainen perinnehoito, josta on erilaisia muotoja. Tekemäni hoito ei ole nikamakäsittelyä. Lisäksi olen suorittanut luontaistuteneuvojan peruskurssin. Olen aina ollut kiinnostunut ravitsemuksesta ja kehonhuollosta ja harrastanut syvävenyttelyä, Pilatesta ja Alekasandertekniikkaa.\nOlen ihmisläheinen ja huumorintajuinen. Pyrin antamaan jokaiselle asiakkaalleni hänen tarvitsemansa avun ja hoidon. Korostan moniammatillista yhteistyötä eri osaajien kesken ja minulta saat myös ohjausta ja neuvontaa. Olet lämpimästi tervetullut!\nHieronta ja perinteinen jäsenkorjaus ovat toisiaan tukevia hoitomuotoja. Hoidon aluksi haastattelen asiakasta ja siihen menee ensimmäisellä kerralla hoitoajasta n 15 min. Tämä on tarpeellista turvallisuuden ja hoitotuloksen kannalta. Minulla on vaitiolovelvollisuus. Pidän asiakaskortistoa, jotta pystyn tallentamaan vaivasi, hoitotulokset ja muut esiin tulleet asiat. Hoidoissani ollaan alusvaatteet päällä.\nPääsääntöisesti aloitan hoidon jalkateristä ja alaraajoista hoitopöydällä. Hoidan huolella myös kädet, yläraajat ja rintalihakset, jotka kokemukseni mukaan tarvitsevat paljon hoitoa niska-hartiaseudun ongelmista kärsivillä. Hoitoni päättyy istuen tehtävään hoitoon, joka on suomalaista tehokasta, turvallista ja lempeää hoitoperinnettä. Raskaana olevat ja hoitopöydälle kiipeämistä vierastavat voivat näin myös saada helpotusta esim. selän, lapaseudun ja niska-hartiaseudun vaivoihin.\nHalutessasi voimme lopuksi vielä käydä läpi venytyksiä tai muuta kehonhuoltoa kotona tehtäväksi.\nHoitotilani sijaitsevat Kuopion keskustassa Puijonk 15 Babadum-puotini yhteydessä.\nHoitojen hinnat 1.11.2016 alkaen\n60 min 48€ (43€)\n90 min 68€ (63€)\nsuluissa oleva hinta koskee työttömiä, eläkeläisiä ja opiskelijoita.\nAjanvaraus puhelimitse/ soittopyyntö/ tekstiviesti. Hoitaessani en vastaa puhelimeen, joten jätäthän viestin!\nPeruthan aikasi esteen sattuessa 24 h ennen hoitoa. peruuttamattomasta hoitoajasta perin 20 €. Hoidot maksetaan käteisellä.\nwww.tahia.fi teija@tahia.fi Teija Hiekkalahti 040 5803431 Hermanninaukio 3A 2 krs


Luonneanalyysi Testi Etsin Naisystävää - Nalle Puhin Kaveri\n26-11-2017 26-11-2017 Comments 0 Feedbacks on “Luonneanalyysi testi etsin naisystävää” by Nana Koski\nKyrpä seisoo etsin naisystävää · Baltic princess sauna eliitti kumppani · Luonneanalyysi testi ystävyys aforismit · Turku karting aisuri · Vesimies ja kauris lihavaa. Luonnehoroskooppi kertoo, millaisia persoonia eri tähtimerkit ovat. Mietteliäs ja herkkä vaaka etsii tasapainoa ja harmoniaa kaikkialta. Hyvää energiaa ja tukea henkiseen kasvuun – näistä kivistä horoskooppimerkkisi. Kaksosten luonneanalyysi. Avainsanat: Miespuolinen Kaksonen voi aidosti rakastaa vain naista, joka on vahvempi ja itsenäisempi kuin hänen alistettu äitinsä..\nTunteella mennään, mut järjellä päätetään. Päätelmänsä suhdeguru tekee pelkästään sen perusteella, miten pari kommunikoi keskenään. Be honest about it. Mun on silti pakko puuttua yhteen kohtaan, joka on selkeän ja vastenmielisen ableistinen: Las Vegasin ampujan tyttöystävän veli piileskelee toimittajilta Filippiineillä - Ulkomaan uutiset - Lisäksi on tärkeetä muistaa, että tää ei oo niinkään ihmisten itsensä ongelma vaan nähdäkseni seurausta sodanjälkeisestä kulttuurista, jossa tunteiden ja hellyyden näyttäminen on ollut pannassa eikä kehuja ole hirveästi satanut.\nMoi TeeJii, tunnistin tosta sun tekstistä vähän nykyistä ja erityisesti entistä itteeni, siwa valkeakoski kiimainen nainen muutaamii ajatuksii: Jos epärehelliseen ja manipulatiiviseen toimintaan tukeutuminen kuulostaa jostakusta jotenkin hienolta ja toivottavalta, en sinänsä hirveästi ihmettele, miksi parisuhde- ja seksielämäsi on kriisissä. Parinmuodostuksessa viehättävyydellä on kuitenkin kiistattomasti vaikutusta. Mies taas sikana, pelurina ja huonona kumppanina. Miehen kohdalla asia on kumminkin toisin. Päätä siis, mitä haluat oppia ja missä haluat kehittyä. Tunteella mennään, mut järjellä päätetään. Luulin, että se kuuluu siihen Tinderiin, johon en ole itse lähtenyt. Erinomainen esimerkki ovat Cosmopolitan-tasoisten naistenlehtien ihmissuhdeartikkelit. Ihminen, jolla kelpaa lähes kuka tahansa, on harvojen silmissä haluttava. Elämäntavan "helsinkisaatio" etenee - hyvä uutinen vihreille?\nDutch shepherd dog, hollanninpaimenkoira, Search & Rescue dog\nNapakympin herra X, Marko ei löytänyt romanssia: No etsinpä minäkin ajatustenvaihdosta kiinostunutta vastakkaisen Testosteronitason lasku aiheuttaa myös haluttomuutta ja lihasmassan vähenemistä ja näin ollen vaikuttaa miehen elämänlaatuun ratkaisevasti. Konkarivalmentaja pohtii sokkipaluuta Bayerniin - voitti viimeksi triplan - Jalkapallo - Jos ei itse viihdy baarissa ja juo maltillisesti, niin flirttailu voi olla väkinäistä ja toinen osapuoli aistii sen. Seuraava vinkki koskee lähinnä miehiä, sillä patriarkaalisessa maailmassamme naisten seksuaalisuus on tukahdutettu niin tehokkaasti, että rehellisesti seksihaluistaan viestivä nainen herkästi nähdään yhä edelleen jonkinlaisena helppona ja epätoivoisena lumppuna, eikä sinä voimakastahtoisena ja aktiivisena naisena, joka hän oikeasti on. Näin saat lisää potkua arkeen. Niin miten sen sanoisi, nämä kaikki ihmiset, joihin olen tutustunut viimeisen vuoden aikana ovat kaikki työskennelleet aivan eri aloilla, muutama on opiskellutkin töiden ohessa.\nKoska toimit harvoin hetken mielijohteesta, et useinkaan joudu katumaan tekojasi. Pitäisi oikeiden tunteiden ja niiden ilmaisemisen sijaan miettiä käytöstään kuinka roikottaa jotakuta, ei päästää LIIAN lähelle jne..


Peräänajo liikennevaloissa ja törmäys Pohjantien kaiteeseen – Poliisi otti kiinni huumekuskeja ja rattijuopon sunnuntaina Oulussa | Oulu | Kaleva.fi\nEtusivu Oulu Peräänajo liikennevaloissa ja törmäys Pohjantien kaiteeseen – Poliisi otti kiinni huumekuskeja ja rattijuopon sunnuntaina Oulussa\nPeräänajo liikennevaloissa ja törmäys Pohjantien kaiteeseen – Poliisi otti kiinni huumekuskeja ja rattijuopon sunnuntaina Oulussa\nOulussa otettiin kiinni sunnuntaina useita päihteitä käyttäneitä kuskeja. KUVA: Silja Viitala\nOulu 26.8.2019 7:04\nPoliisi sai sunnuntaina Oulun alueella kiinni useita päihteiden alaisena ajaneita kuskeja.\nLimingantien ja Lentokentäntien valoristeyksessä tapahtui sunnuntaina hieman ennen puoltapäivää peräänajo, jossa henkilöauto törmäsi liikennevaloihin pysähtyneenä olleen auton perään.\nKukaan osallisista ei loukkaantunut, mutta autot kärsivät lieviä peltivaurioita. Liikennevaloissa seisoneen auton kuljettaja puhalsi poliisin testissä nollatuloksen, mutta toinen kuljettaja, noin 20-vuotias oululainen mies puhalsi lukeman 0,72 promillea. Huumausainepikatesti paljasti miehen myös käyttäneen amfetamiinia.\nMies myönsi käyttäneensä edellisenä iltana alkoholia ja huumausainetta. Poliisi otti miehen ajokortin haltuunsa ja määräsi hänet väliaikaiseen ajokieltoon.\nSunnuntaina kello 13 aikaan poliisipartio pysäytti Haukiputaan Kellon kohdalla epäillyn rattijuopon, joka puhalsi alkometriin 2,28 promillea. Miehellä ei myöskään ollut voimassa olevaa ajo-oikeutta.\nKello 14 aikaan sunnuntaina poliisi sai ilmoituksen Pohjantiellä Oulussa kaiteeseen osuneesta autosta. Autoa kuljettanut 23-vuotias oululainen mies kertoi auton pyörän rikkoutuneen, minkä vuoksi auto oli suistunut kaiteeseen.\nKuljettaja ei loukkaantunut tilanteessa.\nHuumausainepikatesti osoitti miehen käyttäneen amfetamiinia. Tilanteesta kirjattiin rikosilmoitus rattijuopumuksesta ja liikenneturvallisuuden vaarantamisesta.\nAmmattikuski 26.8.2019 21:54\nAlkaa olemaan jo sitä tämän päivän liikenne että jokaiseen autoon joka tunnistaa huumeiden tai jos on käyttänyt huumaavia aineita ja pitäisi olla pakollinen joka autossa eikä mitään eri vapauksia ja sillain asentaa ne että että niitä ei pysty ohittaan millään konstilla tai pääse niihin käsiksi. Tässä olisi oikea liike tuonne tien päälle näin alkuun\nTilastoihme 26.8.2019 17:12\nKun näitä uutisia lukee, niin ei ikinä uskoisi, että automaattinen nopeusvalvonta on tehokkain tapa vähentää liikenneonnettomuuksia.\nJääkarhu (rekisteröitynyt käyttäjä) 26.8.2019 13:17\nEikö olisi jo aika pistää lakiin korjausta, jos viisari värähtää yli rangastavuuden, niin kulukuneuvo paaliin, oli se sitte vaikka perheen ainoa kulkuneuvo.\nihan puppua 26.8.2019 14:15\nEli käytännössä rattijuopumisesta tulisi esim. 50 000e sakko jos auto olisi sen arvoinen? Sakkona suurempi kuin esim. pahoinpitelystä taposta ja murhasta yhteensä. Joten enpä usko.\nUnto 26.8.2019 11:32\nLukija 26.8.2019 11:07\nKerrankin autoilijat ajelivat niinkun pitääkin, turvavälejä unohtamatta, normaalisti älyvapaata kaahausta ja ohituksia pohjantiellä, oli ihan mukava ajella eilen. Lisää näitä, kiitos!\nLadamies 26.8.2019 10:00\nOnhan se suuri ilo että ei tarvitse olla mukana liikenteessä.\nainoa.... 26.8.2019 08:50\n....asia mikä Oulussa osataan on sekoilla liikenteessä. Olkoon Oulu siitä ylpeä, että edes jossain ollaan hyviä.\nSpeedy Gonzales 26.8.2019 08:45\n"Autoa kuljettanut 23-vuotias oululainen mies kertoi auton pyörän rikkoutuneen, minkä vuoksi auto oli suistunut kaiteeseen."\nPoliisi otti epäillyn valehtelijan kiinni.\nKortilla 26.8.2019 08:42\nOttaa niin aivoon tuot virkavallan toiminta. En tiedä yhtään automerkkiä joka liikkuu sen kortin voimalla. :( Hörhöpäät nauraa partaansa ja ei kun menoksi kun tankissa on menovettä. Joka kaupunkiin varikko mihin näiden autot säilötään ja joka autoon alkolukot ettei ne liikahda jos höyryjä löytyy.\nHeppu 26.8.2019 08:26\nOtti ajokortin haltuunsa ? No sehän se näitä estää ajamasta toisenkin kerran...\nMitäpä jos sen auton ottaisi haltuun kerrankin vaikka puoleksi vuodeksi ja piripää kävisi sen jälkeen virtsakokeissa näyttämässä ettei ole piripäissään?\nJos olisi sitten taas auto haltuun jne..\nEi olisi vaikeaa...Mutta ei.\nNoiden pitää vaarantaa viattomien terveys touhuillaan...jopa lasten.\nLukija 26.8.2019 11:11\nTiedämpä tyypin jolla kortti lähti heti kun sen sai, ja nyt on ajellut muutama kymmen vuotta kännissä ilman korttia, uuden auton aina hommaa. Muuttaa paikasta toiseen. Minkäpä ne näille voi. Ja kyllä olen laittanu pojat perään aina ku olen nähny että kännissä lähtee. Eipä se auta.\nTästäpä apu monelle 26.8.2019 07:58\nOn aika lopettaa autojen valmistaminen.Joukkoliikenne pelastaa monen ihmisen hengen.\nfuyrtru ru 26.8.2019 09:59\nOlisihan se hauska katsoa miten linja-autoa turhaan odotellaan pysäkillä. Sitten kuskin vetämä työmatkamuodostelma saapuu pysäkille, kyytiä odottavat liittyvät muotoon, ojennus ja tahdissa mars.\nValvontaa lisättävä 26.8.2019 07:51\nPaljonkohan näitä spiidipäissään ajavien oikein on kun samana päivänä useampi kiinni ilman erityistä ratsiaa?\nJorma S. 26.8.2019 08:21\nTotta, tämä kyllä selittää monia ihmeellisyyksiä oululaisessa liikennekulttuurissa.\nAivan varmasti.... 26.8.2019 09:58\nPaljon piripäitä ja kännikuskeja joka päivä liikenteessä... Ja tulee jatkossakin olemaan kun ei ne saa mitään rankaistusta kännissä ajamisesta... Korttia ei oo ja sakptkaan ei kiinnosta....


Kodin määräaikaistarkastus vuonna 2001 valmistuneeseen omakotitaloon\nKodin Määräaikaistarkastus KotiApp\nKodin määräaikaistarkastus vuonna 2001 valmistuneeseen omakotitaloon – varmuutta ja konkreettisia ohjeita asukkaalle\nRaksystems 17.5.2019 Referenssit\nEspoossa sijaitsevaan omakotitaloon tehtiin huhtikuussa 2019 määräaikaistarkastus. Vuonna 2001 valmistuneessa puutalossa asustaa nelihenkinen perhe kahden kissan ja yhden koiran kanssa. Kodin nykyiset asukkaat ovat asuneet talossa vuodesta 2015 lähtien ja muuttoaikeita ei toistaiseksi ole tiedossa.\nNykyiset asukkaat ovat tähän mennessä huoltomaalanneet puutalon ulkoseinät, uusineet pation kaiteet ja asentaneet lasikatteen terassille. Ylläpitävää kunnossapitoa talosta löytyy tasaisesti.\nKodin määräaikaistarkastuksen ja asuntokaupan kuntotarkastuksen ero\nRaksystems toi Kodin määräaikaistarkastuksen markkinoille huhtikuussa 2019. Tarkastus on kevyempi arvio kodista asuntokaupan kuntotarkastukseen verrattuna. Määräaikaistarkastuksen tavoitteena on tuottaa asukkaalle kotinsa kunnossapitosuunnittelun lähtötiedot.\nSäännöllisin väliajoin tehtävän tarkastuksen avulla kiinteistön arvosta, teknisestä kunnosta ja energiatehokkuudesta saadaan kokonaiskuva ja kunnossapitotoimet voidaan ajoittaa oikein. Suosittelemme määräaikaistarkastuksen toteuttamista neljän vuoden välein.\nHarvoin omakotiasuja on rakennusalan asiantuntija, jolle rakenteiden suositellut käyttöiät ja oikeaoppinen huolto ovat arkipäivää. Asiantuntijan tarkastus, raportti sekä suullinen arvio ja ohjeistus ovat erinomainen tuki huolelliseen pientalon huoltoon ja kunnossapitoon.\nTieto rakenteiden kunnosta huojentaa asiakasta\nKodin omistajan Ira Hanfin mukaan paras hyöty tarkastuksesta oli huojennus siitä, että kosteusongelmariskiä ei havaittu. Kodin rakenteet ovat kunnossa eikä kiireellisiä toimenpiteitä vaativia epäkohtia tai vakavia vaurioita löydetty.\nMääräaikaistarkastuksen lopputulemana asukkaat saivat suunnitelman kunnossapitotoimenpiteistä, johon oli listattu sellaisetkin asiat, joita peruskodinomistajana ei välttämättä tule mieleen.\n”Pidin siitä, että pystyin esittämään kysymyksiä koko tarkastuksen ajan ja opin samalla paljon uutta kotimme talotekniikasta. Tulokset käytiin hyvin läpi, eli sain tarkastuksen yhteydessä selkeän käsityksen kaikista puutteista”, kodin omistaja Ira summaa.\nKotiApp helpottaa kodinomistajan arkea\nHuvilatunnelmaisessa puutalokodissa on käytössä myös Raksystemsin maksuton KotiApp kodin helppoon ylläpitoon. Sovellus auttaa kodin kunnossapidossa ja tekee siitä helppoa, ohjattua ja säännöllistä. Jatkuvalla kodin huollolla ja epäkohtien aikaisella korjaamisella voi säästää jopa kymmeniä tuhansia euroja sekä turvata taloudessa asuvien terveyden.\nIra kertoi kaivanneensa helppoa tapaa ylläpitää talon huoltokirjaa sekä tietoa siitä, mitä huoltotoimenpiteitä kodille tulee tehdä. KotiApp tuntui sopivalta palvelulta puutalon tarpeita ajatellen.\n”KotiApp muistuttaa tarvittavista kunnossapitotoimista. Se helpottaa elämää, kun ei itse tarvitse tietää kaikkea, mitä täytyy tehdä ja milloin”, Ira painottaa.


* EDO-ELMERIT *: joulukuuta 2009\nNäin se on toinen uuden vuoden aatto Japanissa meneillään. Meininki ei suuremmin poikkea viime vuodesta, kotosalla ollaan - tai poikkeaa siinä mielessä, että kotosalla pysytäänkin, eikä tänä vuonna poistuta temppeleillekuumallesakellebaariinauringonnousussakotiin. Vähän sairastelua ollut ilmassa, niin otamme iisisti.\nTelkkarissa siirryttiin juuri Kōhaku-lauluskabasta kuhisevan Tokyo Towerin liepeille ja sitten eri temppeleiden uuden vuoden aaton rituaaleihin. Olisihan se ollut hauska kurkata tänä vuonna Towerin ilmapallomeiningit, mutta näin tällä erää.\n(Ja nyt telkkarin kuva siirtyi harmonisilta temppeleiltä suoraan harmaaseen Suomeen ja Espoon Sellon ampumadraamaan...)\nToshikoshi-nuudelit on sentään nautiskeltu, tällä erää kuumina versioina (eikä taaskaan ihan nappiin mennyt) ja kinako mochiakin paisteltu (ei lainkaan nappiin) ja muitakin mocheja ja kaikkia outoja juttuja maisteltu. Iisisti lomaillen siis... Ja viikonloppuna alennusmyynteihin!\nMeidän toshikoshissa ei ollut Kittyjä.\nEikä meidän mochikaan ihan tältä näyttänyt...\nMutta siitä huolimatta sukulaisille, ystäville ja kaikille lukijoille mitä jännittävintä tiikerin vuoden 2010 alkua ja rohkeaa tassuttelua uusiin seikkailuihin!\nLähettänyt Okusan klo 23:42 Ei kommentteja:\nMietimme jo syksyllä, että täksi jouluksi pitää ehdottomasti päästä lumen keskelle. Pohdimme kaveriporukalla ensiksi Naganoa, mutta leudossa syksyssä eli epäilys, että josko "Alpeilla" onkaan vielä lunta joulun aikaan. Olisihan siellä ollut, kuten melkein kaikkialla maailmassa (paitsi Tokiossa), mutta hieno päätös oli kuitenkin lähteä Hokkaidon Nisekolle saakka! Olihan unelmissamme ollut toive pääsystä Hokkaidolle talviaikaan.\nANAn lentopaketti kuljetti meidän Annupurin hiihtokeskukseen, joka on yksi kolmesta Nisekon pääkeskuksesta. Niseko Village ja Hirafu ovat ne muut, mutta vaikka Annupuri oli ehdottomasti rauhallisin ja hiljaisin - tai kenties juuri siksi - viihdyimme paikassa mainiosti.\nMatkalla Sapporosta Nisekolle sai jo ihastella aamupäivähämärän lumimaisemia:\nTaukopaikka oli myös tunnelmallinen:\nHotellimme Northern Resort oli oikein kiva, huoneet lämpimät, sängyt hyvät ja hotellin oma onsen saunoineen ihastutti.\nBuffet-ravintolan aamiainen oli runsas, ja hotellista löytyi kaksi ruokaravintolaa ja tunnelmallinen baari. Eipä ollut mitään valittamista - paitsi toki se perinteinen: kasvisruuan määrä oli minimaalinen... Jouluaattona menimme porukalla illallisbuffettiin, joka maksoi peräti 3700 jeniä per pää ilman juomia, ja eihän siellä ollut yhtäkään lämmintä kasvisruokavaihtoehtoa, ellei sellaiseksi laske höyrytettyä perunaa ja paria höyrytettyä parsakaalin palaa. Salaattianti oli sekin niukahko, mutta onneksi juustoja, leipiä ja jälkkäreitä piisasi. Okusan keskittyikin jälkiruokien nauttimiseen koko Nisekon ajan, kuumia kaakaoita myöten!\nHotellimme ravintoloineen noudatteli skandinaavista muotoiluperinnettä:\nAamiaisella saipi nautiskella muun muassa tällaista:\nIllallisella vaikkapa näitä:\nBaari ja sen takkanäkymät:\nIkkunasta aukesi talven ihmemaa.\nHeti hotellin ovien ulkopuolelta saattoi suksia mäkeen, jonka juurta koristivat valopuut ja hissien luona moniväriset lumilyhdyt.\nPäivät kuluivat sukkelasti rinteissä, joista Yan kertoo myöhemmin lisää, välillä pulahdimme onseniin, ja illan tullen yleensä menimme porukalla syömään ja istumaan iltaa hotellibaariin - josta sai myös miltei glögimäistä hotto wainua! Osa jengistä kävi myös kylässä Hirafussa, mutta pääasiassa, laskettelua lukuun ottamatta, pysyttelimme oman hotellin alueella perusasioihin (kylpeminen, syöminen, juominen, nukkuminen) keskittyen. Jouluunhan kuuluukin mahdollisimman rauhallinen oleskelu! Hotelli oli varaustilanteen mukaan täynnä, mutta tunnelma oli silti hyvin seesteinen, toisinaan jopa autio. Ulkomaalaisia oli jonkun verran, mutta pääaussikeskittymät taisivat sijaita vilkkaammassa Hirafun kylässä.\nOma hotellimme oli satsannut jouluun muun muassa näin:\nRavintolassa vilahti tosiaan myös joulupukki - tai itse asiassa kaksi, yhtä aikaa...\nNiseko oli todellinen winter wonderland, enkä muista hetkeen, ehkä ikinä, nähneeni niin paljon lunta ja niin isoja lumikinoksia, kuin teiden varsilla pienen kävelyretken tehdessäni. Lunta tuli melkein joka päivä vielä kasoittain lisää. Jääpuikot olivat oikeita taideteoksia:\nLauantaina suuntasimme jälleen bussilla Sapporoon ja lentokentälle. Heippa hepat ja Niseko!\nLentokentällä koimme matkan ensimmäiset vastoinkäymiset. Tai tavallaan emme. Kentällä oli meneillään japanilaisittain kauhea kaaos eli hyvin hillittyä, mutta epätietoisuuden leimaamaa jonotusta, sillä iso osa lennoista oli aamupäiväisen lumimyräkän vuoksi peruttu. Koneet Tokiosta eivät olleet suurimmaksi osaksi ollenkaan saapuneet Hokkaidolle, joten eivät ne sitten olleet lähtemässäkään.\nYksi pariskunta porukastamme teki pikapäätöksen ja siirsi paluulentonsa viikolla eteenpäin - koska se oli nyt mahdollista ilman lisäkuluja - ja palasi Nisekolle! Me muut jäimme syömään sushia ja valmistautumaan hotelliyöhön Sapporossa. Mutta kuinka ollakaan, tunnin päästä selvisi, että juuri meidän koneemme olikin paikalla ja lähtövalmiina, tosin 3h myöhässä. Loppuaika kentällä kului erilaisissa jonoissa, mutta kuitenkin suhteellisen kivuttomasti. Säälitti erään toisen Tokion lennon porukka, joka 5 tunnin odotuksen jälkeen viimein pääsi lähtöselvitykseen ja portille - jolla tuli kuulutus, että lento on sittenkin kokonaan peruttu. Odotimme itse samaa kuulutusta, mutta lykky oli tykönä ja pääsimme matkaan. Hanedaan laskeuduimme klo 01.20, ja ANA lahjoitti jokaiselle matkustajalle 5000 jeniä sisältävän taksirahakuoren! Viimeinen jonotus taksijonossa, ja lopulta pääsimme huristelulle läpi öisen Tokion. Rahakin juuri ja juuri riitti kotiin tai paremminkin 100 jenin Lawsonin ovelle saakka.\nLähettänyt Okusan klo 12:47 1 kommentti:\nTunnisteet: lumi, retki, ruoka\nToissa lauantaina Guns N'Roses teki historiaa ja heitti uransa pisimmän keikan Tokyo Domella. Tämä 3 tunnin ja 37 minuutin show päihitti vajaalla minuutilla vuoden '91 Inglewoodin konsertin Jenkeissä. Olin keikalla, joka tuntui hiukkasen liian pitkältä, mutta ällistys oli todellinen, kun katsoin kelloa show'n päätteeksi. Se oli tunnin enemmän kuin kuvittelin. Mietin konsertin jälkeen, että olisihan se voinut olla lyhyempänä tiiviimpi ja toimivampi, mutta kun kuulin, että kyseessä oli pisin keikka IKINÄ, täytyy sanoa, että hieno kokemus olla mukana!\nSain lipun Yan-sanilta synttärilahjaksi marraskuussa, mutta ei keikka ollut loppuunmyyty vielä konserttipäivänäkään. Tokyo Dome on valtava ja älytön, enkä oikein tiedä, miksi tämä bändi noin massiiviseen paikkaan oli edes laitettu. Olihan siellä väkeä, mutta myös tyhjiä katsomoja vaikka kuinka. En kyllä tiedä, ovatko ihan yläkatsomot ja sivukatsomot lavan luona muutenkaan käytössä.\nOma paikkani oli vastapäätä lavaa yläkatsomon alaosassa, kaukana lavasta kyllä, mutta kokonaisuuden näki hyvin. Ostin kiikarit stadionin kaupasta sen jälkeen, kun lämppäri oli soittanut ja olin todennut, että ムックlta se kuulostaa, mutta näkökyvyllä ei voi todistaa, että onko lavalla todella Tatsurō ja kumppanit. Kiikarit olivatkin tosi hyvät, joten loppuaika Domella menikin pääasiassa ne silmillä. Screenejäkin katseli mieluummin kiikareilla, sen verran suuret olivat etäisyydet hallissa.\nGunnarit olivat heittäneet Osakassa 3 tunnin setin, joten odotuksena oli, että pitkä keikka Tokiossakin on edessä. Suhteellisen ajallaan bändi lavalle lennähti ja Axl "Asterix" Rose aloitti Chinese Democracyn vedon. Kuten normaalia, stadiumi oli täysin tuolitettu permantoa myöten, mutta väki toki pomppasi tuoleistaan pystyyn välittömästi.\nAlettuaan show jatkui, jatkui ja jatkui. Välillä bändi jammaili, kun Axl kävi tekemässä lisähappihyppyjä. Tai vaihtamassa paitaa... 9 paidanvaihtoa vähintään! Noin isoon paikkaan yhtye veteli melkein liiankin rennosti, aloitteli coverbiisejä ja lopetti kesken, toisaalta taas rentous oli miellyttävääkin. Pyrojakin oli varsin paljon, painottuen hittibiiseihin ja keikan loppupuolelle. Taustakankaalla pyöri kaikenlaista jutskaa, tosin kiikaroinnin takia jäi vähän vähemmälle sen seuraaminen.\nAxl ja bändi tuntuivat olevan uusien biisien kanssa enemmän kotonaan kuin vanhojen, ja Axl viihtyi selkeästi paremmin niitä laulaessaan. Leppoisalla tuulella vaikutti heppu muutenkin olevan. Höpötteli kaikenlaista biisien välissä. Japanilaiset omassa katsomossani eivät niin piitanneet Chinese Democracyn biiseistä, suurin osa istuutui aina, kun "uusi" biisi alkoi. Tunnelmaa katsomossani söivät myös tympääntyneen näköiset intialaiset vieressäni sekä se, että ääni kiersi välillä vähän oudosti siellä hallissa. Toisinaan laulua ei kitaroiden alta kuulunut ollenkaan, sitten yhtäkkiä taas kuului tosi hyvin. Kaikki kuitenkin tuntuivat jakavan mielipiteen, että Axl kuulostaa paremmalta kuin pitkään aikaan.\nVieressäni oli myös aika outo japanilaistyttö, joka robotin lailla välillä "käynnistyi" ja alkoi vimmaisesti nykiä, sitten seuraavassa hetkessä taas tapahtui jähmettyminen. Kerran katsoin tyttöä hänen istuessaan ja hän nukkui! Loppukeikan ajan tyttö sen sijaan seisoi tiiviisti, vaikka kaikki muut esimerkiksi soolojen aikana istuivat. Muutaman kerran hän spontaanisti kiljahti "Äääkseerii" ja sitten taas vajosi katatoniseen tilaan.\nSalissa oli myös tosi kylmä, yläkatsomossani suorastaan tuuli, ja kaikki olivat talvitakit päällä kuin jossain Venäjällä. Tämän talven hittitakki on ruskea tai musta Michelin-toppatakki karvakaulushupulla, ja permanto näytti jotenkin hullulta, kun siellä vaan oli ruskeanmustaa massaa.\nNo mutta. Uusi kitaristi DJ Ashba oli varsin hyvä monessa biisissä ja monien mielestä paljon parempi kuin Robin Finck. DJ tuntui aika usein jäljittelevän Slash-liikkeitä ja asentoja, mutta ihan Slashin viileyteen ei hemmo yltänyt. Mutta hyvä poitsusta tulee, täytyyhän ottaa huomioon, ettei DJ ole ollut vielä kuin muutamalla keikalla mukana. Siihen nähden oivasti tilutteli.\nMuut kitaristit, Ron Bumblefoot ja Richard Fortus olivat myös hyviä, etenkin Ron. Richardilla oli rytmikitaristina selkeästi pienin rooli, mutta välillä hänellekin suotiin sooloja. Kenenkään soololurittelut eivät tosin sytyttäneet mitenkään wow-tavalla. Bändissähän on nykyään väkeä 8 tyyppiä: 2 koskettimissa ja taustoissa (Dizzy ja Pitman), rumpali (Frank Ferrer), 3 kitaristia, basisti (Tommy Stinson) ja Axl. Lavalla siis riitti porukkaa.\n33. Ron Bumblefoot solo (Pink Panther Theme/Don't Cry)\nHuh, megalomaaninen lista! Nyt jälkeenpäin vasta tajuaa kokonaisuuden!\nLoppuun klippejä Tokion keikalta kiinnostuneille.\nMr. Brownstone (itse olin about tällä etäisyydellä lavasta):\nTässä If the Worldissa on huono laatu, mutta näkee hyvin Axlin nykykomeuden:\nLähettänyt Okusan klo 13:19 Ei kommentteja:\nLähettänyt Yan-san klo 23:30 1 kommentti:\nNäin joulun alla voisi olla sopiva hetki pukahtaa pari sanaa japanilaisesta bonusjärjestelmästä. Bonus kuulostaa yleensä mukavalta asialta, ja sitähän se periaatteessa on täälläkin. Mutta silti siihen on saatu väännettyä vähän hankalaa ja tavallaan jopa vähän negatiivista japanilaista kierrettä mukaan. Yritänpä selittää miksi.\nJos täällä (esimerkiksi it-alalla) onnistuu/joutuu tekemään täysipäiväisen toistaiseksi voimassa olevan työsopimuksen, pääsee osaksi japanilaista bonusjärjestelmää. Nykyisen taloustilanteen aikana tällaisen sopimuksen saaminen/sen piiriin joutuminen on melko harvinaista. Tarjolla onkin pääasiassa 6-12 kuukauden määräaikaisia sopimuksia, joita mahdollisesti jatketaan niiden umpeutuessa saman mittaisella kaudella. Kun työhaastattelussa, joka johtaisi toistaiseksi voimassa olevaan sopimukseen, puhutaan palkasta, on kyseessä yleensä vuosipalkka, johon bonukset jo sisältyvät. Niin hullulta kuin se kuulostaakin, tulee tässä vaiheessa kiinnittää huomiota siihen, montako kuukautta tämä vuosipalkka sisältää.\nOma vuosipalkkani koostuu 16 kuukauden palkasta. Nyt siis tarkkana. Jos vuosipalkaksi sovittaisiin 1200 rahaa, olisi vuoden keskimääräinen kuukausipalkka 100 rahaa. Mutta, tämän bonusjärjestelmän takia tuo 1200 rahaa jaetaankin 16 osaan ja kuukaudessa palkaksi tipahtaakin vain 75 rahaa. Aivan, joka kuukausi palkasta "puuttuu" yksi neljännes eli 25 rahaa! Tämä mahdollinen bonus, eli neljän kuukauden palkka, maksetaan kahdessa osassa: kesä- ja joulukuussa.\nBonuksen suuruuteen on normaalisti vaikuttanut firman taloustilanne ja kehityskeskustelun yhteydessä tehtävä arvio työsuoritusten tasosta. Koska oma työskentelyni osui Japanin pitkästä aikaa pahimman taloustaantuman alkuun, on firmalla ollut luonnollisestikin hyvä syy olla maksamatta täysiä bonuksia. Kaikkea ei ole voitu olla maksamatta, koska jotain osuuksia bonuksista on luvattu. Niinpä bonuksia maksettu n. 60-70% maksimimäärästä.\nTyösuoritusten arviointi tapahtuu kaavakkeella, johon aiemmassa kehityskeskustelussa on määritelty tulevan kauden tehtävät. Näissä tehtävissä onnistuminen pisteytetään puoli vuotta myöhemmin. Skaalaa pisteillä on huimat 0-20, mutta käytännössä jokainen laittaa itselleen 10-12 pistettä. Jokaiseen kohtaan. Ei voi kehua itseään, mutta ei voi laittaa asteikon keskitasoa heikompiakaan pisteitä, tai bonukset pienenevät. Mutta, olivatpa pisteet hyvät tai huonot, on niiden vaikutus bonusten lopulliseen suuruuteen vain joidenkin prosenttien tasoa.\nViime keväänä täytin kaavakkeen käyden kohtuullisen huolellisesti kaikki kohdat läpi. Kysymykset olivat suurelta osin hölmöhköjä, sillä kaavakkeessa tiedusteltiin muun muassa, millä tavalla olen kohentanut sijoittajien luottamusta yritystä kohtaan. Kaavakkeen kysymykset oli itse asiassa jaoteltu viiteen luokkaan, joista nämä sijoittajakysymykset olivat lähinnä tarkoitettu firman johdolle. Varmistin, pitääkö tällaisen duunarinkin tosiaan täyttää nämä selvästi johtajille tarkoitetut kysymykset, mutta käsky kuului, että täytettävä on. Niinpä päätin, että olin kohentanut sijoittajien luottamusta firmaa kohtaan 11 pisteen edestä. Kehityskeskusteluissa selvisi, että esimies oli kanssani samaa mieltä, eli sijoittajien luottamus on työni ansiosta kohentunut 11 pisteen edestä...\nBonuskaudet ovat huhtikuusta syyskuuhun ja lokakuusta maaliskuuhun. Näihin liittyvät kehityskeskustelut on ainakin meidän firmassa käyty marras- ja toukokuussa. Ja bonukset maksetaan siis joulu- ja kesäkuussa. Joku tästä ehkä jo huomaakin ärsyttävän seikan: Bonuskauden työt ovat päättyneet liki kolme kuukautta aiemmin kuin varsinainen bonus maksetaan. Niinpä työnantajalla on työntekijään aika napakka lukko, sillä harva lähtee työstä, josta on vielä rahaa saamatta. Käytännössä kaikki työpaikan vaihdot tapahtuvatkin tammi- ja heinäkuussa. Tästä seuraa tietenkin se, että vanhassa työssä on tehnyt jo kolme kuukautta seuraavaa bonuskautta ja tulee uuteen työhön kesken kauden. Näinpä menettää kokonaan seuraavan kauden bonukset.\nOlen kuullut puheita, että joissakin firmoissa on nyt joulukuussa ilmoitettu bonusten "taatun" osuuden muutoksista. Ja myös henkilökohtaisen arvioinnin poistumisesta. Ei tarvinne olla kovin suuri meedio voidakseen arvata, maksetaanko ensi kesäkuussa sovitusta vuosipalkasta suurempi vai pienempi osuus.\nOnneksi lähdin itse Japani-peliin sillä asenteella, että pelkillä kuukausipalkoilla pitää tulla toimeen ja bonuksia ei ehkä tule. Niinpä nämä bonukset ovat jollakin tapaa jopa tuntuneet bonuksilta. Muistan viime kesänä, kuinka useampikin ihminen valitti vaivihkaa, kun ilmoitettiin, että firma ei maksa täysiä bonuksia. Oli kuulemma luottokorttivelkaa ja ties mitä. Toisin sanoen "bonus" oli jo tuhlattu, vaikkei mitään takeita sen saamisesta ollut. Nyt joulukuussa ei tällaisia puheita ole kuulunut ja nekin, jotka vannoivat lähtevänsä viime kesänä, ovat edelleen samassa pajassa töissä.\nNyt siis jokainen japanilaisessa firmassa työskentelystä haaveileva muistaa olla tarkkana sen kanssa, mitä palkkaneuvotteluissaan sopii. Kun Suomessa on tottunut sopimaan kuukausipalkasta, voi miljoonien jenien vuosipalkasta puhuminen tuntua aluksi valtavalta rahamäärältä. Ja voi se sitä ollakin, kunhan on sopimusta tehdessään varmasti tietoinen siitä, paljonko normaalina palkkapäivänä siirtyy jenejä tilille.\nLähettänyt Yan-san klo 22:45 2 kommenttia:\nTunnisteet: talous, työ\nMelko hassua on se, että täällä Japanissa tulee vietettyä joulun aikaa jotenkin paljon ahkerammin ja enemmän ajatuksella kuin Suomessa. Täällä tuntuu niin hienolta saada glögiä ja maistaa piparkakkua ja muuta, koska kaiken eteen joutuu näkemään ihan eri tavalla vaivaa. Kaikki tuntuu ansaitummalta eli maistuu myös paremmalta!\nViime vuonna olinkin Suomessa tähän aikaan ja palasin juuri aatoksi Tokioon, joten tämä joulun odotteluaika Japanissa on nyt ihan uutta. Eikä yhtään haittaa, ettei ole Suomessa, vaikka siellä lunta ja pakkasta onkin. Täällä on vain koleaa ja sisällä jäätävää, mutta niitä paria kynttilää, jotka on kalliilla Loftista ostanut, on mukava poltella ja kuunnella youtubesta joululauluja. Katsoa vähän TVkaistaa välillä ja nähdä siellä suomalaisia joulumainoksia!\nViime vuonna reissujeni takia jäivät myös väliin kahdet isot joulunnostatusjuhlat: aiemmin mainitut suurlähetystön itsenäisyysbiletykset sekä viime viikonlopun suomalaisyhteisön viralliset pikkujoulut. Mutta nyt pääsimme patojen äärelle!\nKaiken japanilaisen ruokapähkäilyn lomassa oli ihanaa nautiskella välillä tuttuja ja turvallisia antimia!\nNämä korvapuustit olivat ihan taivaan nannaa!\nJa saatiinpa torttuja sittenkin myös tänä jouluna!\nSuomessa en ihmeemmin fanittele karjalanpiirakoita, mutta täällä ne ovat sellaista herkkua, että kaikki kalpenee rinnalla.\nOlenkin päättänyt, että kun palaamme Suomeen, opettelen itse tekemään karjalanpiirakoita. Moni on opetellut täällä, mutta vaikka juuri ostimmekin isomman grillin, ei siinä taida sentään karjalanpiirakkain leipominen onnistua. Saatan kyllä siltikin yrittää!\nTämä kakku oli tosi upea, mutta en millään jaksanut maistaa sitä. Itse asiassa koko päivän paastoamisen jälkeen mahaan ei mahtunut kuin vähän yli yksi lautasellinen herkkuja, mikä harmittikin loppuillan... Olin kateellinen uusille vieraille, jotka saapuivat paikalle vielä tyhjän mahan kanssa!\nLaitetaan nyt tämäkin jouluasia tänne, vaikkei omalle lautaselleni päätynytkään.\nKunnon pikkujoulupitoihin kuuluu tietysti myös PUKKI, joten pukki saatiin! Pukilla oli isot lahjavarastot, joiden täyttämistä me vieraat olimme kukin avittaneet.\nJuhlissa oli paljon Suomesta innostuneita japanilaisia, suomalaisten aveceja ja kavereita, ja kun pukki kehotti istumaan polvelle, syntyi hirmuinen jono! Kaikkien piti päästä!\nSitten pukki jakoi lapset ja lahjoja jännitti. Eiku.\nIllan musiikkiannista vastasivat suomicovereita tykittelevä Mr. Perkele sekä kaksi bändiä, joten meininki rokkasi!\nIllan päätti yhtye Wäinämöinen, joka nykyisellä kokoonpanollaan taisikin heittää viimeisen keikkansa. Tokiossa virtaa pian reippaasti vähemmän suomiverta kuin ennen (brutaalia!), sillä niin moni nokialainen ja muitakin poistuu pian Japanista parempibisneksisille vesille. Emmepä taida mekään täällä enää ensi jouluna olla, joten kaikin puolin nämä joulusuomikemut olivat hieman haikeutta ja etukäteisnostalgiaa aiheuttavat. Moni kaveri ottaa ja lähtee, muutoksen tuulet ja niin edelleen.\nMutta mainiot olivat sapuskat ja porukat, ja nyt sitten odottelemaan oikeaa joulun viettoa ja toivottavasti hyvin lumisen Hokkaidon rinteitä!\nLähettänyt Okusan klo 12:04 3 kommenttia:\nTunnisteet: bounenkai, japanilaiset, kasvisruoka, musiikki, ruoka, suomi\nLähettänyt Okusan klo 23:30 Ei kommentteja:\nLähettänyt Yan-san klo 09:50 2 kommenttia:\nLähettänyt Okusan klo 17:12 6 kommenttia:\nTällä erää pelkästään kuvat saavat puhua. Oku vietti upean päivän Shinjuku Gyoenissa ja totesi monien muiden lailla, että sugoiiiiiiii sentään kuinka joulukuinen syksy on hieno!\nLoppuun taidehenkinen ylivalokuva hetkestä, kun lehtiä lensi ja lapset äiteineen riemuitsivat.\nP.S. Kerrankin helppo kuvapläjäys: tuskin yksikään kuva kaipasi lisäväriä tai muuta kikkailua!\nLähettänyt Okusan klo 22:05 4 kommenttia:


Degrowth Finland – Maksut nettikasinoilla\nby degrowthfinland —\t10/23/2016 at 12:23 PM\nNettikasinoiden vallatessa enemmän ja enemmän alaa internetistä, on hyvä pysähtyä hetkeksi miettimään, kuinka homma oikein toimii. Kivijalkakasinoilla pelaaja tarvitsee tukun käteistä, jotka muuttaa pelimerkeiksi. Nettikasinolla tapahtuma on yksinkertaisempi.\nPelaaja tallettaa pelitililleen ennaltamäärittelemänsä summan ja näillä rahoilla pelaaminen onnistuu jonottamatta pelimerkkejä. Usein vielä uusille asiakkaille on tarjolla jonkinlainen ensitalletusbonus, joka pyörii yleensä siinä 100% hujakoilla tiettyyn summaan asti. Esimerkiksi 100% ensitalletusbonus 100€ asti, on varsin yleinen vaihtoehto. Tämä siis tarkoittaa sitä, että tallettaessasi 100€, kasino tuplaa sen ja saat käyttöösi pelirahaa 200€ joista, toinen satanen on sinulle täysin ilmaista. Bonusrahoja kuitenkin koskee aina kierrätysehto, ennen kuin bonusrahalla ansaitut voitot voidaan nostaa – ehto vaihtelee suuresti eri nettikasinoiden välillä, aina kolmesta jopa neljäänkymmeneen.\nTalletus – maksutavat\nTalletustavat vaihtelevat kasinoittain, mutta jokainen luotettava yritys tarjoaa vaihtoehdon tehdä rahatalletuksen pankki- ja luottokorteilla. Yleisimmät luottokortit kuten, Mastercard ja Visa kelpaavat joka paikassa, joillain kasinoilla maksu mm. American Expressilläkin on mahdollista. Kannattaakin aina tarkistaa, millaisia talletusvaihtoehtoja kyseinen kasino tarjoaa, sillä kaikki eivät aina ole tarkalleen samoja. Luottokorttitalletuksiin kasino saattaa kuitenkin lisätä pienen käsittelymaksun, joka pyörii useimmiten siinä 3% paikkeilla.\nLuottokorttien lisäksi kasinot antavat mahdollisuuden tehdä talletuksia erinäisiltä onlinelompakoilta. Vaikka PayPal on näistä ehkä yleisin ja tunnetuin, se on todella harvoin vaihtoehtojen joukossa. Sen sijaan esimerkiksi Neteller, joka toimii pääpiirteittäin samalla tavalla kuin PayPal on lähes aina joukossa. Myös Skrill on laajalti hyväksytty. Neteller ja Skrill molemmat tarjoavat mahdollisuutta jopa fyysiseen pankkikortiin, jonka avulla voit nostaa Neteller ja Skrill tililtäsi rahaa tavallisella pankkiautomaatilla. Molemmat kortit ovat MasterCard kortteja, joilla maksaminen ja automaattinostojen tekeminen on mahdollista ympäri maailman.\nOnlinelompakoitten kautta talletuksen tekemiseen ei yleensä lisätä käsittelykuluja.\nNykyään nettikasinoilta voittonsa pystyy nostamaan vain parilla klikkauksella ja ne näkyvät pankkitilillä päivän, parin kuluessa.\nYleisin voittojen nostotapa on siirtää rahat suoraan pankkitilille ja tämä mahdollisuus löytyykin jokaiselta kasinolta. Näissä tapauksissa käsittelymaksun lisääminen on mahdollista, toisilla kasinoilla maksu on pieni prosenttimäärä siirrettävästä summasta, tai vaihtoehtoisesti pieni kiinteä summa, kuten 1€. Tämä on hyvä tarkistaa ennen siirron tekemistä.\nJälleen onlinelompakot toimivat yleensä halvempana vaihtoehtona, sillä niille rahojen siirto ei yleensä maksa penniäkään ylimääräistä. Tarjolla ovat kaikki samat vaihtoehdot kuin talletusta tehdessäsi. Mikäli siis talletit rahaa pelitille Skrillillä, saat myös voittosi nostettua sinne.\nRahan hallinta nettikasinolla\nUhkapelaaminen on harrastus, joka saattaa helposti riistäytyä käsistä. Tästä syystä onkin hyvä tietää muutamia vinkkejä, joilla omaa rahankäyttöään kannattaa hallita pelatessa.\nAseta kuukausibudjetti, äläkä ylitä sitä\nÄlä käytä pelaamiseen varoja, jotka on tarkoitettu elämisen välttämättömyyksiin, kuten ruokaan, vuokraan ja laskuihin\nAseta maksimipanos, jonka saat käyttää peliä kohden, äläkä ylitä sitä\nSeuraa rahankäyttöäsi kasinolla\nJos olet tappiolla, lopeta pelaaminen\nLopeta pelaaminen, kun olet vielä voitolla – jokainen voittoputki kääntyy lopulta.\nJos et pysty itse pitämään kiinni asettamistasi rajoista, käytä kasinoa, joka tarjoaa mahdollisuuden määrittää maksimipanokset ja budjetit suoraan asetuksista ja estää pelaajaa kuluttamasta enempää\nHyödynnä kasinoiden tarjoukset – saat ilmaista rahaa, etkä päädy edes tappioputkessa häviämään omia varojasi.


Pääkirjoitus: Rahan kiristäminen potilastiedoilla on rimanalitus jopa rikollisten mittapuulla | Pääkirjoitus & mielipide | Etelä-Suomen Sanomat\nEtusivu » Pääkirjoitus & mielipide 27.10.2020 6:00\nPääkirjoitus: Rahan kiristäminen potilastiedoilla on rimanalitus jopa rikollisten mittapuulla\nKRP tekee kansainvälistä yhteistyötä Vastaamon tietomurron ja siihen liittyvien muiden rikosten selvittämiseksi. Heikki Saukkomaa / Lehtikuva\nPsykoterapiakeskus Vastaamoon kohdistunut tietomurto sai viikonloppuna entistä vastenmielisempiä ulottuvuuksia, kun yrityksen jälkeen myös lukuisat sen asiakkaat alkoivat saada rikollisilta henkilökohtaisia kiristysviestejä.\nSunnuntaina keskusrikospoliisi kertoi saaneensa tapauksen johdosta jo tuhansia rikosilmoituksia. Niitä tutkitaan törkeänä tietomurtona, törkeänä kiristyksenä ja törkeänä yksityiselämää loukkaavana tiedon levittämisenä.\nMuitakin laatusanoja kuin lakikielestä kumpuava törkeä on tapaukseen ehditty jo liittää, eikä aiheetta. Sisäministeri Maria Ohisalo luonnehti rikosta vakavaksi, törkeäksi sekä raukkamaiseksi. Presidentti Sauli Niinistö kutsui sitä säälimättömän julmaksi.\nPoliitikot viljelevät usein ylisanoja, mutta tällä kertaa vahvat ilmaukset olivat paikallaan. Rikolliset kiristävät äärimmäisen luottamuksellisiksi tarkoitetuilla potilastiedoilla rahaa ihmisiltä, joista monet ovat jo valmiiksi hyvin haavoittuvaisessa tilassa. Se on rimanalitus jopa rikollisten mittapuulla kaikessa poikkeuksellisuudessaan.\nTapahtunut korostaa tarvetta, että viranomaiset ja kaikki muutkin kynnelle kykenevät tahot varmistavat nyt pikaisesti tietomurron uhreille kaiken mahdollisen avun. Oman osansa vastuusta voivat kantaa kaikki muutkin jättämällä levittämättä varastettuja potilastietoja, jos niihin sattuisi verkossa törmäämään. On hyvä tietää, että yksin niiden lukeminen on rikos.\nToki tärkeää olisi myös päästä mahdollisimman nopeasti tietomurtoon ja kiristykseen syyllistyneen tahon – tai tahojen – jäljille enempien vahinkojen välttämiseksi sekä jo tapahtuneiden minimoimiseksi niin hyvin kuin se on enää mahdollista.\nTietomurto jättänee pysyvät jälkensä yhteiskuntaamme.\nVaikka rikolliset saataisiin kiinni ja vastuuseen teoistaan, tietomurto jättänee pysyvät jälkensä yhteiskuntaamme, hyvässä ja pahassa.\nItsestään selvää on, että kaikkien internetin käyttäjien on viimeistään nyt tarkistettava tietoturvansa ajan tasalle. Erityisesti tämä koskee tahoja, jotka käsittelevät arkaluontoisia henkilötietoja. Paljon puhuttu digiloikka voi muuten katketa kuin kanan lento\nVahvistamisen tarpeessa on myös kansalaisten perusturvallisuuden tunne, jota tietomurto on vakavasti horjuttanut. Sekin on voinut olla rikollisten tarkoitus, sikäli kuin heidän tavoitteenaan on ollut rikastumisen ohella kylvää epäluottamusta avoimuuteen nojaavaan kansanvaltaiseen yhteiskuntaamme. Totuus selviää tältäkin osin aikanaan, jos selviää.


joulukuu | 2013 | mamarkiaa\nMulla oli suuret suunnitelmat aloittaa jouluksi raivaaminen siivoaminen jo tänä viikonloppuna. Haluaisin viedä kaikki rikkinäiset lelut ja kirjat roskiin ja ne joilla ei leikitä, niin laittaa isoon säkkiin ja viedä varastoon. Mulla oli jo tällainen säkki joskus, mutta muuton aikana se tulikin vahingossa sisälle ja levisi ympäriinsä. Lisäksi täällä alkaa olla taas luvattoman pölyistä. Koko komeuden kruunasi vielä se, että joku pissaisi meidän matolle tänään. En kerro kuka, ettei lasten tarvitse liiaksi aikuisena hävetä äitin kirjoituksia..\nNiin piti ja piti. Lauantaina päätin nukkua pitkään ja otin vielä Peikkosen kanssa päiväunetkin, illan löllittiin soffassa katsoen piirrettyjä ja Pitkätukka uskaltautui sen verran pakkaseen, että haki meille pitsaa. Pitsanhaun aikana eräs ystäväni ehdotti mulle illalla keikalle lähtöä. Alkuajatus oli jäädä kotiin löllimään, mutta onneksi en jäänyt! Menimme Nuclear Nightclubiin Cleaning Womenin keikalle. Mähän varoitin noista oudon nimisistä bändeistä.. Ja voi pojat, kun olikin hyvä keikka. Cleaning Womenhan on suomalainen yhtye, joka sähköisesti vahvistetuilla kodinhoitovälineillä, kuten pyykinkuivaustelineillä, pesukoneen vetopyörillä ja roskapöntöillä ja ovat pukeutuneet mustiin jakkupukuihin, sukkahousuihin ja maihareihin. Oli ihanaa yhtenä iltana olla se oma vanha itsensä, joka kaljatuoppi kädessä tanssii itsensä hulluun hikeen.\nNiitä tuoppeja en kuitenkaan kumonnut liikaa ja taksilla tulin kotilähiöön ja olin kiltisti nukkumassa jo kahden aikaan. Peikkonen herättikin mut jo noin klo 6. Sain kyllä olla horroksessa sohvassa (kiitos Pikku Kakkonen ) ja nukuin taas Peikkonen kainalossa päiväunet ja Päikkäreiden jälkeen lähdettiin Kuperkeikkaan eli Oulun kaupungin liikuntaviraston järkkäämään peuhutapahtumaan ja näimme AnarkisMarttaakin pesueineen pitkästä aikaa. Peuhaamisen jälkeen istuimme Subwayssa kuulumisia vaihtamassa ja kotiin tultiin sen verran myöhään, että naperot sai laittaa suoraan petiin.\nJuurikin harmittelin Pitkätukalle, että en tehnyt MITÄÄN mitä olisi pitänyt, mutta samalla tajusin, että mulla on ollut aivan ihana viikonlopu. Unta, ruokaa ja hyvää seuraa ja sopivasti laiskottelua. Tällä jaksaa vielä viimeisen työviikon, ennen pitkää joululomaa ja ehkä ensi viikonlopuuna sen siivoamisenkin. Nyt jatkan tässä sohvassa istumista Pitkätukan kanssa vierekkäin, molemmilla hellästi sylissään… omat läppärit 😀 ihanaa arkiviikkoa kaikille!\nMyönnän heti alkuun olevani aika paskapäinen paras kaveri, vaikka en edes paras kaveri olisikaan. Varsinkin nyt, kun töistä ja päivähoidosta sekoitettu arki vie kaiken ajan ja jaksamisen ja viikonloput menee perheen kanssa ja edes yrittäen purkaa velvollisuuksia, kuten pyykkejä ja tiskejä. Ikävä myöntää, mutta myös rentoutuminen, kahvilla käynti ja itsestään huolen pitäminen fyysisesti ja psyykkisesti tuntuu tällä hetkellä välillä velvollisuudelta. Enkä tätä tarkoita mitenkään negatiivisesti ystäviäni kohtaan, vaan kun univelkas ei enää pysty edes kuvitella pystyvönsä kuittaamaan ja väsymys alkaa olla sitä tasoa, että oikeasti tekisi mieli vain vetää verhot ikkunan eteen, pennut kainaloon ja nukkua talviunta toukokuuhun saakia.\nMyönnän myös olevani siinä mielessä onnekas, että voin heti lonkalta heittää yhden käden sormilla laskettavan määrän ihmisiä tästä kaupungista, joille voin soittaa jos jaksamista tai aikaa tai tarvetta juoruilulle, kahvittelulle, sydämen tai pään purkamiselle tai vaan kaljoittelulle löytyy. Nämä samat ihmiset on niitä, jotka onneksi ymmärtääkseni ymmärtävät myös sen,että mulla saattaa viesteihin vastaamiseen kestää joskus päiviä ja joskus pitää perua menot viime hetkellä sen takia, että joku oksentaa tai sen takia, että sohva ja villasukat on sopivampi suunnitelma jaksamisen kannalta illalle kuin minimekko, Martenssit ja kaljantahmea lattia. Tiedän jotenkin heidän myös ymmärtävän epävarmuuttani siinä, että haluaako joku viettää aikaa kanssani ja he ymmärtävät myös sitä erakkomaista puolta minussa. Näiden samojen ystävien kanssa pystyy myös jatkamaan melkein samasta lauseesta, kuin viimeksi tavatessa. Luulen heidän tunnistavan itsensä tästä, joten kiitos teille jokaiselle ❤\nMuutama ystävä, joka sopii näihin tunnusmerkkeihin löytyy myös kauempaa. Nämä ystävät ovat tunteneet minut teini-iästä saakka ja muutama jopa melkein peruskoulusta ja yksi pysynyt opiskeluajoilta eli he ovat nähneet minun kasvutarinani ja kasvaneet kanssani. Näihin ystäviin yhteydenpito on tällä hetkellä ihan hävettävän vähäistä, mutta olen onnellinen heistä ja siitä että he ovat pysyneet elämässäni ja että kun saan joku viikonloppu irrottauduttua henkisesti lapsistani ja ajallisesti se mahdollista, niin minulla muutama paikka johon voin mennä juomaan punaviiniä ja parantamaan maailmaa, tanssimaan pöydällä ja krapuloimaan ja ottamaan pidemmän irrottautumisen arjesta. Kiitos myös heille ❤\nSurukseni myös muutamista ihmisistä on pitänyt päästää irti. Aika, etäisyys ja elämänvaiheet ovat saaneet huomaamaan erilaisuuden ja sen, että yhteydenpitoa ei kumpikaan edes halua tai jaksa jatkaa. Tämä on aina surullista. Jotkut ystävyydet ovat vain hiljaa häipyneet, jotkut ovat aiheuttaneet isoa metakkaa lähtiessään. Molemmat tavat ovat yhtä sydäntäsärkeviä ja aiheuttaneet minussa suurta surua. En halua kuitenkaan ajatella, että kun joku ovi sulkeutuu se on ikusesti lukossa. Jos muutos tai joku tapahtuma on kaksi ihmistä erottanut, niin voihan se joskus vielä ajan ollessa sopiva niin yhdistääkin?\nJoskus kadehdin Pitkätukkaa. Hänellä kun on ala-asteelta asti säilynyt kaveriporukka, jotka tapaavat noin kahdesti vuodessa. En ihan tarkalleen tiedä, miten tämä miesten välinen ystävyys toimii, mutta minä en ainakaan arjessani näe mieheni kauheasti tekstailevan tai soittelevan ystävilleen. Kuitenkin luulen, että jos hänellä olisi huolta, jonka hän haluaisi purkaa jollekin muulle kuin minulle, niin hän voisi ottaa yhteyttä johonkin näistä ystävistään yhtään miettimättä, että onko se sopivaa, koska ei ole heille soittanut kuukausiin. Näille mieheni reissuille olenkin antanut kestoluvan ja teen kaikkeni, että hän tämän porukan reissuille pääsisi mukaan.\nNyt minua on vain alkanut mietityttämään, että kun en nyt jaksa yhteyttä aktiivisesti ystäviini pitää, niin jaksavatko he minuun? Huomaanko pian, että jos minulla surullinen olo tai huolta, että minulla ei ole ketään jolle soittaa? Tämä pelko sai minut tämän kirjoituksenkin kirjoittamaan ja mietin koko ajan, että uskallanko tätä edes julkaista. En kuitenkaan halua ystäviäni syyllistää. Eli jos tätä luet ystäväni ja toivottavasti luet, niin olet ihana ja rakas, anteeksi laiskuuteni ja viimeistään kesällä taas kaljoille tai kahville, jookos? (Ja toki ennemminkin ; )


Vaakun kotoisia käsitöitä: maaliskuuta 2021\nklo 10:12 8 kommenttia:\nOnpa se ihanaa, kun rupeaa olemaan jo heti aamusta valoisaa. Nytkin aamukahdeksan jälkeen aurinko jo paistaa kirkkaasti (ja tuo perinteisesti esiin likaiset ikkunat ja pölyt sisäpinnoilla). Mutta eipä se mitään haittaa.\nTuossa helmikuussa sain vihdoin tehtyä "neulakirjat" itselle ja jokaiselle tyttärelle. Muistan, että aikaa sitten tein yhden SNYlle (onkohan enää Salaista Neuleystävää?) ja silloin ajattelin, että pitää tehdä myös itselle. No, se jäi vain ajattelun asteelle silloin. Nyt sitten kaivoin vanhat askarteluhuopakankaat esille ja oli vain sinistä tarpeeksi, niin siitä sitten vain.\nTummansinisestä tein kannet ja vaaleansinisestä sisälehdet. Kanteen ompelin jokaisen värimaailmaan sopivat napit koristeeksi. Sisälehdille laitoin jokaiseen kirjaan eri kokoisia silmäneuloja, nuppineuloja ja hakaneuloja. Tämä oli tällainen pikainen versio neulakirjasta, mutta tästähän saisi todella hienonkin, jos koristelisi ja tekisi oikein ajan kanssa. Ohje tähän oli jostain vanhasta käsityölehden ohkaisesta joululahjalehdestä. Ja täytyy myöntää, että tämä on niin loistava keksintö.\nHelmikuussa sain valmiiksi myös yhdet villasukat. Nämä on tehty seiska veikasta, kolmosen puikoilla.\nKoko on jotain 38 ja nämä odottelee saajaansa. Viimeistään sitten tulee tarvetta, kun joku tyttäristä ilmoittaa, että on villasukkien tarpeessa.\nTuossa helmikuun lopulla käytiin miehen ja koiran kanssa Koitelinkoskella, mutta koski oli vielä sen verran jäässä, ettei kuvia oikein saanut. Axu suostui tällä kertaa poseeraamaan, että sain muutaman kuvan siltä reissulta. Meillä oli termarissa mukana kahvia ja teetä, mutta sinä päivänä oli niin kylmä vinkka, että juotiin päiväkahvit ja -teet lämpimässä autossa. Ja Axullekin oli namia.\nTänään minulla on vapaapäivä ja se on aloitettu reippaalla kävelyllä metsässä Axun kanssa, aika kirpsakassa pakkasessa.\nMukavaa ja aurinkoista maaliskuuta kaikille :)


Vuoden 2016 Lappeenranta-seminaarin teemana on Digisaatio – haaste kuntatyölle - ePressi\nVuoden 2016 Lappeenranta-seminaarin teemana on Digisaatio – haaste kuntatyölle\nTämänvuotinen Lappeenranta-seminaari järjestetään 18.–19.8.2016. Seminaarin paikkana toimii kaupungintalon kongressisali.\nSeminaari syväluotaa digitalisaation vaikutuksia työhön ja työelämään. Miten digitalisaatio vaikuttaa toimintaympäristön muutoksiin, kuntakentän uudistuksiin ja palveluiden kehittämiseen? Samalla pohditaan teknologiaa ihmisen ja arjen näkökulmasta.\nSeminaarin koordinaattori, Lappeenrannan kaupungin henkilöstöjohtaja Päivi Savilampi kertoo, että esiintyjiksi on tänäkin vuonna saatu loistava otos eri alojen vaikuttajia ja huippuasiantuntijoita.\nTeemoja avaavat muun muassa sote-uudistuksen projektijohtaja, alivaltiosihteeri Tuomas Pöysti, Teknologiayhteiskunnan kehittämiskeskuksen tutkimusjohtaja Jyrki J.J. Kasvi ja mediavaikuttaja Ali Jahangiri.\nArvot ja etiikka siivittävät seminaarivieraat tarkastelemaan tulevaisuuden työtä. Näitä aiheita ovat polemisoimassa muun muassa kirkkoherra Teemu Laajasalo, Etlatiedon toimitusjohtaja Petri Rouvinen ja lastenkirjailija Linda Liukas.\nTuttuun tapaan seminaarissa kuullaan myös useita kehittämisesimerkkejä. Tästä näkökulmasta erittäin kiinnostava case on Viro, jossa julkisia palveluja on kehitetty sähköisten järjestelmien avulla hyvinkin laaja-alaisesti. Kunta-alan esimerkit tulevat tänä vuonna Ikaalisista ja Vantaalta.\nTutkijanäkökulmaa tapahtumaan tuovat Jyväskylän yliopiston professori Pertti Saariluoma sekä tutkijat Katri Saarikivi Helsingin yliopistosta ja Erno Salmela Lappeenrannan teknillisestä yliopistosta.\nSeminaarin perinteisen kansalaispuheenvuoron käyttää tänä vuonna taiteilija Raakel Lignell.\nSeminaariin sisältyy kaksi interaktiivista, osallistavaa sessiota, jossa käytetään uutta Kahoot-järjestelmää.\nSeminaariohjelman lomassa tavataan myös 8-vuotiaat diginatiivit, Eevi Romppanen ja Vieno Oikkonen, jotka ovat käyneet haastattelemassa yhteiskunnallisesti kiinnostavia henkilöitä ja tiedustelemassa heidän mielipiteitään digihuumaan. Myös seminaarin kuvitus on diginatiivien käsialaa.\nSeminaarin juontaa Ylen ajankohtaistoimituksen toimittaja Kirsi Heikel.\nIltatilaisuus linnoituksen Kehruuhuoneella\nSeminaarin iltatilaisuus järjestetään Lappeenrannan linnoituksen historiallisessa miljöössä. Illan teemana on aika ennen digitalisaatiota eli jamit 70-luvun tyyliin.\nLappeenranta-seminaari on tarkoitettu päättäjille, henkilöstöjohdolle ja esimiehille, kehittämisen ja yhteistoiminnan asiantuntijoille sekä henkilöstön edustajille. Osallistujiksi odotetaan satoja työnantajien ja palkansaajajärjestöjen edustajia.\nTiedotusvälineet ovat tervetulleita seuraamaan seminaaria.\nVuoden 2017 juhlavuosi ja sinivalkoinen teema\nVuosi 2017 on sekä Suomen itsenäisyyden juhlavuosi että Lappeenranta-seminaarin 40-vuotisjuhla. Vuoden 2017 juhlaseminaaria on valmisteltu jo nyt. Tapahtuman sisältö on pitkälti vielä avoin, mutta tiedossa on, että sinivalkoinen teema tulee näkymään ja kuulumaan tapahtumassa vahvasti. Polemisoitavaa ajankohtaisista aiheistakin varmasti riittää. – Monet suuret uudistukset, kuten IHA-alueiden muodostaminen, ovat tuolloin todennäköisesti varsin herkullisessa vaiheessa, Päivi Savilampi ennustaa.\nHenkilöstöjohtaja Päivi Savilampi\nPuh. 040 577 9235\nKaupungit ja kunnatKotimaaKoulutusOhjelmistoteollisuusPolitiikkaSosiaaliset kysymyksetSuunnittelu ja tekniikkaTalousTelekommunikaatioTiede ja tutkimusTietotekniikkaTyöelämä\nKoko: 0,32 MB Tyyppi: pdf\nSavilampi Päivi_kuva Lappeenrannan kaupunki.jpg\nKoko: 3,04 MB Tyyppi: jpg Resoluutio: 3288x2354


Piti tänään aamulla suunnistaa salille vetämään maasta + rinnalle. Kuitenkin suunnitelmiin tuli muutoksia kun sain kyydin Kaarinan Nordeaan. Piti hoitaa alta hiukan pankkihommia, jonka jälkeen ajattelin ottaa bussin ja suunnata Educariumin salille.\nKuitenkin viime hetkellä kävelin pois bussipysäkiltä ja päätin lähteä apostolinkyydillä kohti Turkua. Pienen seikkailun ja metsäreittien säestämänä vauhdikasta kävelyä hieman päälle 1½ tuntia ja nyt kotosalla! Välillä on kiva nauttia kesästä tälläkin tavalla! :)\nSalille sitten taas huomenna!


Asiantuntijat huolissaan: lastensuojelun asiakasmäärä voi kasvaa koronavirustilanteen vuoksi | Yle Uutiset\nAsiantuntijat huolissaan: lastensuojelun asiakasmäärä voi kasvaa koronavirustilanteen vuoksi\nLapsen arki voi muuttua turvattomammaksi, jos esimerkiksi aikuisen päihde- tai mielenterveysongelmat eskaloituvat.\nMiten tukea tarvitsevat perheet selviävät poikkeusoloissa?\nAsiantuntijoita huolestuttaa, miten tukea tarvitsevien perheiden lapset selviävät koronaviruksen aiheuttamista poikkeusoloista.\nLastensuojelun keskusliiton ohjelmajohtaja Miia Pitkänen sanoi Ylen aamussa tiistaina, että lastensuojelun asiakkaiden määrä voi kasvaa.\nPoikkeustilanteen vuoksi esimerkiksi aikuisten päihde- ja mielenterveysongelmiin ei välttämättä saa apua tavalliseen tapaan.\n– Se on ihan konkreettinen ja todesta otettava huoli. Jos aikuisten ongelmat muuttuvat vaikeammaksi, siitä seuraa suoraan turvattomuutta lapsen arkeen. Yksi asia voi olla perheväkivallan lisääntyminen, Pitkänen sanoi.\nPitkäsen mukaan koulun tuomat rakenteet ja esimerkiksi lämmin kouluruoka ovat monelle lastensuojelun piirissä olevalle lapselle todella merkittäviä asioita. Niiden puuttumisella on iso vaikutus.\n– Pitää löytää keinoja tehdä esimerkiksi perhetyötä etäämmältä. Miten perheet saavat oikea-aikaisesti apua eivätkä jää muun tilanteen jalkoihin? Poikkeusoloista voi aiheutua vaaraa monen lapsen tilanteeseen.\nTukea tarvitaan sekä nyt että myöhemmin\nOpetusalan Ammattijärjestö OAJ:n puheenjohtajan Olli Luukkaisen mukaan opettajilla on huoli lasten tavoittamisesta. Kuntien, koulujen ja perheiden tilanteet ja mahdollisuudet ovat erilaisia.\n– Välineistö ja osaaminen, jolla lapseen voidaan päivittäin olla yhteydessä, vaihtelee ihan valtavasti. Joissain kunnissa on mahdollista ylläpitää kaikenlaisia liveyhteyksiä, ja toisissa käytössä on pelkkä Wilma.\nLuukkaisen mukaan tärkeintä olisi, että kun lapsen tilanne huolestuttaa tai lapseen ei saa yhteyttä, opettajat ryhtyisivät heti toimenpiteisiin.\n– Perusasetelma sinällään ei ole muuttunut. Pitää ottaa yhteyttä omaan esimieheen, lastensuojeluun tai sosiaalihuoltoon. Mutta kyllä opettajan keinot ovat äärettömän rajalliset, kun lapsi ei ole läsnä opetuksessa, Luukkainen sanoo.\nHänen mukaansa jo nyt pitäisi myös katsoa aikaan virustilanteen jälkeen.\n– Pitää varata valmiiksi tukitoimia, jotta voidaan kerätä mukaan heidät, jotka eivät ole mukana pysyneet. Heitä tulee olemaan enemmän kuin tavallisesti, Luukkainen totesi.\nVoit katsoa koko haastattelun tämän jutun pääkuvaa klikkaamalla.\nOpetusministeri Li Anderssonilta voimakas vetoomus vanhemmille: Älkää viekö lapsianne kouluun, ellei ole pakko\nKoronavirusYlen aamuLastensuojeluKotimaaOpettajatLastensuojelun KeskusliittoOpetusalan Ammattijärjestö OAJLapset ja nuoretPerheetTurvallisuusKoulut\nKansallisen koulutuksen arviointikeskuksen tuoreen matematiikan oppimistulosarvioinnin mukaan suomalaisten nuorten matematiikkataidot jatkavat laskua. Erilaisten koulujen ja erilaisten oppilaiden pelätään erkanevan osaamisessa yhä kauemmas toisistaan.